hotchpotch/miracl-hf-unified huggingface dataset:
Seitsemän vampyyriä
Seitsemän vampyyriä on Ivan Cardoson ohjaama brasilialainen kauhuelokuva vuodelta 1986. Komediallisessa filmissä pitkähampainen lihansyöjäkasvi muuttaa puremallaan tutkijan ja tämän naisystävän vampyyreiksi.
"Helsingin Sanomien" Arto Pajukallio piti 2010 elokuvaa sekä häkellyttävän huonona että hersyvän hauskana ”elokuvatuksena”. "Leffan tekninen toteutus edustaa tuhnua kotivideotasoa, jossa monet henkilöistäkin onnistutaan rajaamaan kuva-alan ulkopuolelle", hän kirjoitti.
Yhdystie 2264
Yhdystie 2264 on osa historiallista Hämeen Härkätietä Marttilassa ja Koskella Varsinais-Suomessa. Osoitenimenä tiellä on sekä Marttilassa että Koskella "Härkätie". Tie alkaa seututien 224 ja niin ikään Hämeen Härkätien reittiin kuuluvan yhdystien 12307 risteyksestä Marttilan Vättilässä ja päättyy yhdystien 2260 ja samoin Hämeen Härkätien reittiin kuuluvan yhdystien 2810 risteykseen Kosken keskustaajamassa. Tie kulkee Marttilassa Marttilan keskustaajaman kautta, ja sen varrelle jää myös Marttilan Ollilan taajama. Ennen Kosken keskustaajamaa siihen yhtyy Salon ja Kuusjoen suunnasta yhdystie 2407.
Tie seurailee lähes koko matkaltaan Paimionjoen pohjoisrantaa, josta se erkanee vastaa vähän ennen Kosken keskustaajamaa yhdystien 2407 risteyksessä. Ennen nykyisen valtatien 10 valmistumista 1960-luvun alussa tie on myös ollut osa tällöin pääosin historiallisen Hämeen Härkätien reittiä noudatellutta valtatietä 10.
G.S. Boyz
G.S. Boys (selvemmältä nimeltään "G-Spot Boyz") on yhdysvaltalainen hip hop -ryhmä. Sen ensimmäinen single oli "Stanky Legg". Ryhmän toinen single "Booty Dew" ilmestyi vuonna 2009.
Mielenpeli
Mielenpeli () on yhdysvaltalaisen tieteiskirjailijan Pat Cadiganin vuonna 1987 ilmestynyt esikoisromaani. Teoksen suomennos ilmestyi vuonna 2010 Avaimen kustantamana. Käännös on Matti Rosvallin.
Suomennoksen arvioinut Toni Jerrman sanoi "Helsingin sanomissa" teoksen olevan yhä teemoiltaan merkityksellinen sekä kuvastoltaan iskevä. "Portti"-lehden Petri Salinin mukaan "Mielenpeli" on kovin epäyhtenäinen ja katkelmallinen romaanina. Kuvaukset aivomatkoista ovat kiintoisia mutta jäävät lopulta etäisiksi, kuten henkilötkin. Kirja ei ole huono mutta yllättävän vaisu.
Muistelmia kuolleesta talosta
Muistelmia kuolleesta talosta () on Fjodor Dostojevskin romaani vuosilta 1860–1861. Romaani kertoo epäsuorasti Dostojevskin omista kokemuksista siperialaisessa vankileirissä. Romaani on suomennettu neljä kertaa: A. F. Hassel (1888), Ida Pekari (1931), Lea Pyykkö (1973), Markku Lahtela (1980).
Vladimir Dubrovštšik
Vladimir Vladimirovitš Dubrovštšik (; s. 7. tammikuuta 1972 Hrodna) on valkovenäläinen entinen yleisurheilija ja olympiamitalisti, joka kilpaili kiekonheitossa. Hän voitti hopeaa sekä Atlantan olympialaisissa 1996 että Göteborgin MM-kisoissa 1995. Dubrovštšik voitti kultaa Helsingin EM-kisoissa 1994. Hän osallistui myös Sydneyn olympialaisiin 2000, joissa hän sijoittui seitsemänneksi.
Arnold Viiding
Arnold Viiding (19. maaliskuuta 1911 Valga – 19. lokakuuta 2006 Sydney, Australia) oli virolainen yleisurheilija, joka kilpaili kuulantyönnössä ja kiekonheitossa. Hän voitti kultaa Torinon EM-kisoissa 1934 kuulantyönnössä ja sijoittui samoissa kisoissa kiekonheitossa viidenneksi. Viidingillä oli hallussaan maansa kiekonheittoennätys vuosina 1934 – 1936, kun hän heitti kesäkuussa 1934 46,92 metriä. Kahta viikkoa aiemmin hän oli heittänyt yli puoli metriä pidemmälle, mutta tulos ei ollut virallinen, joten sitä ei hyväksytty ennätykseksi. Viiding osallistui olympialaisiin kerran, Berliinissä 1936. Hän kilpaili kuulantyönnössä, jossa hän sijoittui kahdeksanneksi.
Yhdystie 2250
Yhdystie 2250 on yhdystie Varsinais-Suomessa. Se alkaa Tarvasjoella valtatieltä 10 yhdystien 12307 risteyksestä ja päättyy kantatielle 41 lähellä Pöytyän kirkonkylää.
Tie seuraa aluksi Paimionjokea mutta erkanee siitä Tarvasjoen keskustaajamassa, jossa tiehen yhtyvät Liedon suunnasta yhdystiet 2230 ja 2251, ja noudattelee tämän jälkeen Paimionjoen sivujoen Tarvasjoen kulkua Tarvasjoella, missä tie risteää seututien 224 kanssa. Tie seurailee Tarvasjokea myös Karinaisissa Pöytyällä kunnes erkanee siitä lähellä Pöytyän Kyrön taajamaa, missä tiehen yhtyy Marttilan Ollilan suunnasta seututie 2253. Kyrön taajaman jälkeen tie ylittää valtatien 9 ja siihen yhtyvät yhdystie 2254 Pöytyän Kaulanperän ja yhdystie 2255 Pöytyän Kaulansuun suunnasta. Pöytyän kirkonkylässä tie ylittää Aurajoen ja yhtyy pian tämän jälkeen Kantatiehen 41.
Alkuosaltaan valtatieltä 10 Tarvasjoen kirkonkylään tie on osa historiallista Hämeen Härkätietä, joka on eräs Suomen Tiehallinnon määrittelemistä matkailuteistä ja Museoviraston määrittelemä valtakunnallisesti merkittävä rakennettu kulttuuriympäristö. Tämä osuus on myös ennen nykyisen valtatien valmistumista ollut osa valtatietä 10. Tietä edeltävänä Hämeen Härkätien osuutena Turusta päin tultaessa on yhdystie 2230 ja Härkätien reitti jatkuu edelleen yhdystiellä 12307 Marttilan suuntaan.
Osoitenimenä tiellä on Tarvasjoella ensin "Hämeen Härkätie" ja sitten "Kyröntie". Pöytyällä sen osoiteniminä ovat ensin "Kyröntie" ja sitten "Karhunojantie" ja "Kirkkotie".
Figma
Suomen peliohjelmisto- ja multimediayhdistys Figma ry eli "Finnish Games and Multimedia Association" on vuonna 1999 perustettu suomalainen digitaalisten multimediatallenteiden maahantuojien etujärjestö. Yhdistyksen tarkoituksena on ”parantaa tallennetuotannon kulttuuripoliittista asemaa ja oikeudellista suojaa sekä tuotannon, maahantuonnin ja jakelun toimintaedellytyksiä ja kehittää oikeudenhaltijoiden laissa säädettyjen oikeuksien valvontaa”.
Figma julkaisee kahden viikon välein listan myydyimmistä videopeleistä, jakaa platina- ja kultapelipalkinnot, ylläpitää vuositilastoa Suomen videopelimarkkinoiden koosta sekä järjesti vuosina 2008–2013 pelialan palkintoja jakavan "Finnish Game Awards" -gaalan. Figma on pohjoismaisen videopelien julkaisijoiden ja jakelijoiden etujärjestö ANGI:n jäsen ja edustaa sitä Suomessa.
Figma ry perustettiin 12. huhtikuuta 1999. Ensimmäisenä puheenjohtajana toimi ja käytännön toiminnasta vastasi Nordisk Filmin PlayStation-yksikön johtaja Vesa Artman. Riku Olkkonen valittiin yhdistyksen ensimmäiseksi toiminnanjohtajaksi maaliskuussa 2007. Nykyinen hallituksen puheenjohtaja on Riku Olkkonen ja toiminnanjohtaja Thomas Westerberg.
Figma edustaa Suomessa pohjoismaista videopelien julkaisijoiden ja jakelijoiden etujärjestö ANGI:a jonka jäsenyritykset olivat vuonna 2014 Activision Blizzard, AMO, Bergsala, Electronic Arts, Game Outlet, Koch Media, Microsoft, Nordic License, Namco Bandai Partners, Nordisk Film, PAN Vision, Ubisoft, Walt Disney Company ja Warner Brothers.
Figma on Euroopan peliyhdistys ISFE:n ja Mediakasvatuskeskus Metka ry:n jäsen. Järjestö tekee yhteistyötä Valtion elokuvatarkastamon kanssa muun muassa ikärajojen valvonnassa ja sillä on edustaja neuvottelukunnassa, joka suunnittelee Elokuvatarkastamon toimintaa.
"Finnish Game Awards" on Suomen pelialan järjestämä vuosittainen tapahtuma jota Figma järjesti vuosina 2008–2013. Tapahtuma alkoi "Pelit"-lehden Kyöpelit-gaalasta jossa Figma vuodesta 2003 jakoi kulta- ja platinapelipalkintonsa sekä julkisti tilastotietoa pelialan kehittymisestä Suomessa Vuonna 2008 tapahtuman järjestäminen siirtyi Pelit-lehdeltä Figmalle joka alkoi järjestää sitä Figma-gaala nimellä. Tapahtumassa jaettiin Aapeli-palkinnot vuoden parhaille peleille ja valittiin vuoden paras pelimies sekä vuoden paras pelikauppa. Figma-gaalassa jaettiin myös kulta- ja platinapelipalkinnot yli 10 000 ja yli 20 000 kappaletta myyneille peleille. Vuoden 2009 tapahtuma oli Figman 10-vuotisjuhlat ja siellä alettiin myöntämään Peliluola-kunniamainintaa erityisistä ansioista pelialan kehittämisessä. Vuonna 2010 tapahtuman nimi muuttui edelleen muotoon Finnish Game Awards ja 2014 tapahtuman järjestäminen siirtyi Suomen pelinkehittäjät ry:lle.
Figma on julkaissut vuodesta 2007 "Virallinen FIGMA-lista – Suomen suosituimmat pelit" -tilastoa. Lista sisältää Suomen myydyimmät pelit laitealustakohtaisesti jaoteltuna ja ilmestyy kahden viikon välein parittoman viikon tiistaina. Figma julkaisee myös vuosittain tilasto ja Suomen pelimarkkinoiden koosta euroina, myytyjen pelien kokonaismääristä ja siitä paljonko suosituimmat pelit ovat myyneet.
Bremenin koulusurmat
Bremenin koulusurmat tapahtuivat 20. kesäkuuta 1913, kun 29-vuotias työtön sülzeläinen opettaja Heinz Schmidt avasi tulen Bremenin katolisessa St.-Marien-Schulessa. Kolme tyttöä menehtyi välittömästi ja kaksi muuta myöhemmin; yksi uhreista kuoli kaaduttuaan portaissa yrittäessään paeta. Schmidt myös haavoitti kahdeksaatoista lasta ja kolmea muuta henkilöä. Hänet kukisti koulun henkilökunta. Jesuiittoja syvästi inhonnut ampuja todettiin mielipuoleksi, ja hän pysyi sairaalassa, kunnes kuoli vuonna 1926.
David Jenkins (yleisurheilija)
David Andrew Jenkins (s. 25. toukokuuta 1952 Pointe-à-Pierre, Trinidad ja Tobago) on brittiläinen entinen yleisurheilija ja olympiamitalisti, joka kilpaili pikajuoksussa. Hän oli Münchenin olympialaisissa 1972 maansa hopeaa voittaneen 4 × 400 metrin viestijoukkueen jäsen. Jenkins oli voittamassa samasta lajista kultaa Rooman EM-kisoissa 1974. Henkilökohtaiselta matkalta hän voitti EM-kultaa Helsingissä 1971 ja -hopeaa Roomassa 1974. Jenkins osallistui olympialaisiin vuosina 1972 – 1980 ja sijoittui 400 metrin henkilökohtaisella matkalla parhaimmillaan seitsemänneksi, vuosina 1976 ja 1980.
Urheilu-uransa jälkeen Jenkins myönsi käyttäneensä steroideja parantaakseen suorituksiaan. 1980-luvulla hän myi steroideja yhdessä Juan Javier Macklisin kanssa. Jenkins tuomittiin toimistaan seitsemäksi vuodeksi vankilaan vuonna 1988, mutta hänet vapautettiin jo yhdeksän kuukauden jälkeen. Vuonna 1993 hän perusti Dan Duchainen kanssa Next Nutrition -yhtiön, joka valmisti lisäravinteita urheilijoille ja kehonrakentajille. Duchainen kuoltua hänestä tuli yhtiön puheenjohtaja.
Yhdystie 2230
Yhdystie 2230 on yhdystie Varsinais-Suomessa. Se alkaa valtatieltä 10 Liedossa ja päättyy yhdystielle 2250 Tarvasjoen keskustaajamassa.
Tie alkaen Paappalantien risteyksestä Liedossa, samoin kuin yhdystien 2250 alkuosa siitä valtatielle 10, on osa historiallista Hämeen Härkätietä, joka on eräs suomen Tiehallinnon määrittelemistä matkailuteistä ja valtakunnallisesti merkittävä rakennettu kulttuuriympäristö. Osoitenimenä tiellä on Liedossa "Vanha Hämeentie" ja Tarvasjoella "Hämeen Härkätie".
Kulultaan tie seurailee ensin Paimionjoen ja lopussa sen sivujoen Tarvasjoen pohjoisrantaa. Ennen nykyisen valtatien 10 valmistumista 1960-luvun alussa tieosuus on myös ollut osa vielä tuolloin pääosin historiallisen Hämeen Härkätien reittiä noudatellutta valtatietä 10.
Alliance of Valiant Arms
Alliance of Valiant Arms eli A.V.A. (koreaksi 아바) on Red Duckin kehittämä ilmainen ensimmäisen persoonan ammuntapeli. Se julkaistiin Koreassa lokakuussa 2007, mutta englanninkielinen versio julkaistiin vasta marraskuussa 2009. Steamin kautta peli tuli pelattavaksi kesäkuussa 2011.
Euroopassa pelin servereitä ylläpitää En Masse Entertainment, Kiinassa Tencent, Taiwanissa Garena ja Japanissa Gamechu.
Peli sijoittuu kuvitteelliseen konfliktiin Euroopan unionin (EU) ja Neo-Russian Federaation (NRF) joukkojen välillä. Pelaaja voi ostaa uusia aseita, lisäosia, varusteta ja taitoihin vaikuttavia päivityksiä pelin omalla valuutalla. Varusteet kuluvat taistelun aikana, joten niiden korjaaminen on tärkeätä. Aseisiin voi ostaa esimerkiksi äänenvaimentimen tai erilaisia tähtäimiä, mutta kaikki aseet eivät ole muokattavissa.
Eppsteinin koulusurmat
Eppsteinin koulusurmat tapahtuivat 3. kesäkuuta 1983 Freiherr-vom-Stein Gesamtschulessa Eppstein-Vockenhausenissa. 34-vuotias tšekkiläinen Karel Charva ampui kuoliaiksi kolme opiskelijaa, opettajan ja poliisin. Lisäksi hän haavoitti neljäätoista henkilöä kahdella puoliautomaattisella pistoolilla ennen itsemurhaansa. Ammuskelu on neljänneksi pahin laatuaan toisen maailmansodan jälkeisessä Saksassa Erfurtin (2002), Winnendenin (2009) ja Kölnin koulusurmien (1964) jälkeen.
Noin kello 7.20 tapahtumapäivänä Charva vuokrasi Volkswagenin pakettiauton Frankfurtissa. Hänen oletetaan ajelleen pitkin aluetta etsiessään koulua, jossa oli opetusta kyseisenä päivänä, jona monet koulut olivat suljettuina loman takia. Olikin oletettavasti sattumaa, että ampuja päätyi juuri Freiherr-vom-Stein Gesamtschuleen noin 30 kilometrin päässä Frankfurtista.
Noin kello 10.45 Charva saapui luokkaan 213, jossa Franz-Adolf Gelhaar opetti englantia kuudennen luokan oppilaille. Charva yritti epäonnistuneesti ampua opettajaa ja poistui luokkahuoneesta, mutta saapui sinne jälleen ja ampui opettajaa seitsemästi vatsaan, kasvoihin ja vasempaan käsivarteen. Kun Gelhaar makasi lattialla vakavasti haavoittuneena, Charva alkoi ampua lapsia. Hän surmasi heistä kolme ja haavoitti kolmeatoista, joista neljää vakavasti. Toinen opettaja, Hans-Peter Schmitt, syöksyi luokkaan yrittäen auttaa, mutta tuli surmatuksi, kuten myös aseistautumaton poliisi Gisbert Beck, joka oli koulussa kertomassa oppilaille liikenneturvallisuudesta.
Poliisi saapui rikospaikalle, mutta Charva jatkoi ammuskelua ja ampui itseään noin kello 11.15 suuhun englanninluokkaa vastapäisessä luokassa. Ruumiinavaus paljasti tekijän toimineen alkoholin vaikutuksen alaisena. Kaikkiaan Charva oli ampunut noin 40 laukausta.
Alun alkaen oli epäselvää, tunsiko ampuja haavoittamansa opettajan, sillä juuri ennen ammuskelun alkamista joku oli yrittänyt tavoittaa Gelhaaria; myöhemmin kuitenkin todettiin, että asialla ei ollut ollut Charva.
Prahasta kotoisin ollut Charva oli paennut Saksaan vuonna 1968 ja saanut poliittisen pakolaisen aseman 1971. Hän työskenteli Saksassa taksikuskina sekä vartijana ja aikoi opettajaksi. Hän toteutti laillisilla aseillaan koulusurmat, joiden motiivia ei tiedetä.
Charvan luoteihin kuolivat seuraavat henkilöt:
Yhdystie 12307
Yhdystie 12307 on osa historiallista Hämeen Härkätietä Varsinais-Suomessa. Se alkaa valtatien 10 ja niin ikään Hämeen Härkätien reittiin kuuluvan yhdystien 2550 risteyksestä Tarvasjoella ja päättyy seututien 224 ja samoin Hämeen Härkätien reittiin kuuluvan yhdystien 2264 risteykseen Marttilan Vättilässä. Tie seuraa koko matkaltaan Paimionjokea.
Osoitenimenä tiellä on sekä Tarvasjoella että Marttilassa "Härkätie". Kulultaan tie seurailee Paimionjoen pohjoisrantaa. Ennen nykyisen valtatien 10 valmistumista 1960-luvun alussa tieosuus on myös ollut osa vielä tuolloin pääosin historiallisen Hämeen Härkätien reittiä noudatellutta valtatietä 10.
Jürgen Hingsen
Jürgen Hingsen (s. 25. tammikuuta 1958 Duisburg, Saksan liittotasavalta) on saksalainen kymmenottelija, joka teki 1980-luvulla kolme maailmanennätystä ja sai arvokilpailuissa neljä hopeamitalia.
Hingsen sai pronssia junioreiden EM-kilpailuissa Donetskissa 1977 ja hopeaa Universiadeissa Méxicossa 1979. Hän voitti 1982 Saksan liittotasavallan mestaruuden Ulmissa maailmanennätystuloksella 8723 pistettä (vuoden 1985 taulukon mukaan 8741). Saman vuoden Ateenan EM-kilpailuissa Daley Thompson rikkoi hänen maailmanennätyksensä tuloksella 8743 pistettä, Hingsen sai hopeaa pistein 8517.
Hingsen teki 1983 Bernhausenissa maailmanennätyksen 8779 pistettä (8825). Helsingin MM-kilpailuissa hän sijoittui Thompsonin jälkeen toiseksi tuloksella 8561. Hän rikkoi maailmanennätyksen jälleen 1984 oteltuaan Mannheimissa pisteet 8798 (8832), mutta menetti ennätyksen Los Angelesin olympialaisissa Thompsonille, joka saavutti tuloksen 8798 (8847). Hingsen sai hopeaa pistein 8673 (8695).
Hingsen sai neljännen arvokisahopeansa Stuttgartin EM-kilpailuissa 1986 tuloksella 8730 – kultaa voitti jälleen Thompson. Soulin olympialaisissa 1988 Hingsen hylättiin kymmenottelun ensimmäisessä lajissa, 100 metrin juoksussa kolmen varaslähdon vuoksi.
Jēkabpils
Jēkabpils (, ) on kaupunki Kaakkois-Latviassa Selonian historiallisella alueella. Kaupungin nykyiset rajat muodostuivat 1962, kun silloiseen kaupunkiin liitettiin Krustpilsin kaupunki. Väinäjoki virtaa kaupungin läpi. UNESCO:n maailmanperintökohteisiin kuuluva Struven ketju kulkee alueen läpi.
Ensimmäinen maininta Krustpilsistä on vuodelta 1237, jolloin Riian piispa Nicholas de Magdeburg rakennutti paikalle linnan. Jēkabpils muodostui 1600-luvulla paikalle muuttaneiden vanhauskoisten asutuksen kohdalle. Väinäjokea pitkin kulkevat laivat houtuivat pysähtymään kaupungin kohdalla, koska jokeen tuli vesiputouksia. Paikka tunnettiin nimellä "Sala", kunnes sen nimi muutettiin Jēkabpilsiksi sen saadessa kaupunginoikeudet vuonna 1670. Nimi viittasi Kuurinmaan silloiseen herttuaan Jacob Kettleriin. Vuonna 1764 joen yli Jēkabpilsin ja Krustpilsin välillä alkoi liikennöidä lautta. Kaupunki tuhottiin useaan otteeseen 1600-luvulla Ruotsin ja Puolan välisissä sodissa. 1861 kaupunkiin rakennettiin Riiasta tuleva rautatie. 1800-luvulla ja 1900-luvun alussa kaupunki tunnettiin erityisesti soittimien valmistuksestaan. 1936 rakennettiin Jēkabpilsin ja Krustpilsin yhdistävä silta joen yli. Kaksi kaupunkia yhdistettiin vuonna 1962 ja samalla joen yli rakennettiin toinen, suurempi silta.
Jēkabpilsin kaupungilla on käytössään lippu ja vaakuna. Vaakunassa on kuvattu männyn alla oleva ilves. Tarinan mukaan herttua Jacob Kettler oli mennyt metsästämään, mutta eksyi matkalla. Viimein hän tuli Väinäjoen rantaan, näki ilveksen puun alla ja samalla kaupungin. Vaakuna otettiin käyttöön 1924. Kaupungin lippu on jaettu poikittain kahteen alueeseen, joista ylempi on musta ja alempi punainen. Lipun keskellä on kuvattu kaupungin vaakuna. Lippu otettiin käyttöön vuonna 1999.
Vuonna 2009 kaupungissa asui 25 900 henkilöä. Suurin etninen ryhmä kaupungissa ovat latvialaiset, joita oli vuonna 2009 15 268 henkilöä. Suurimmat vähemmistöt olivat venäläiset (7 461), valkovenäläiset (879), puolalaiset (785), ukrainalaiset (478), liettualaiset (236), romanit (237), juutalaiset (61) ja saksalaiset (58).
Las Hurdes – Maa ilman leipää
Las Hurdes – Maa ilman leipää on Luis Buñuelin ohjaama dokumenttielokuvan klassikko vuodelta 1933.
Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Las Hurdes" oli mukana heistä yhdeksän listalla.
Evon nuorisoleirikeskus
Evon nuorisoleirikeskus on Hämeenlinnan Evolle Suomen Partiolaisten ja Metsähallituksen yhteistyössä rakentama leirialue, jolla voidaan pitää eri laajuisia leirejä lippukuntaleireistä finnjamboree-suurleireihin asti. Alue rakennettiin finnjamboree Kilkettä varten, mutta se tulee jatkossa olemaan niin partiolaisten kuin muidenkin nuorisojärjestöjen käytössä.
Alue on noin sadan hehtaarin laajuinen, ja Metsähallitus rakentaa sille tietoliikenne-, sähkö-, vesi-, viemäri- ja tieverkostot. Suomen Partiolaiset vastaa alueen suunnittelusta ja rakentaa osan leirirakennelmista. Alueen ylläpitäjänä tulee toimimaan Metsähallitus.
Alueen rakentamista on avustanut Opetushallitus Suomen Partiolaisille myöntämällään 350 000 euron avustuksella.
Game Rating Board
Game Rating Board (, "Geimmul Deung-Geub-Wiwonhoe") tai lyhyesti GRB on vastuussa videopeleille ja muulle multimedialle asetetuista ikäluokituksista Etelä-Koreassa.
GRB perustettiin vuonna 2006 korvaamaan ikäluokituksista vastuussa olleen "Korea Media Rating Board" ("KMRB").
GRB:tä käytetään myös Etelä-Korean tiukan internetsensuurin hallintatyökaluna.Ikäluokitusten lisäksi tuotteet saavat erillisen merkinnän seuraavista asioista:
Michala Banas
Michala Elizabeth Laurinda Banas (s. 14. marraskuuta 1978 Wellington, Uusi-Seelanti) on uusiseelantilainen näyttelijä ja laulaja. Banas tunnetaan ehkä parhaiten Kate Manfredinä "McLeodin tyttäristä".
Banas esiintyi ensimmäisessä mainoksessaan vain 1,5-vuotiaana. Elokuvassa hän esiintyi ensimmäisen kerran viisivuotiaana uusiseelantilaisessa tuotannossa "Dangerous Orphans". Televisiossa hän esiintyi ensimmäistä kertaa minisarjassa "Mirror, Mirror" vuonna 1995. Vuosina 2001–2003 hän esitti Marissa Tayloria sarjassa "Uusiin maisemiin" ja vuonna 2002 hänellä oli pieni rooli elokuvassa "Scooby-Doo ja salaperäinen saari".
Vuonna 2008 Banas toimi muutaman viikon ajan sairauslomalle joutuneen Kym Valentinen korvaajana australialaisessa saippuasarjassa "Neighbours". Vuonna 2009 Banas toimi Jo Stanleyn äitiysloman sijaisena Fox FM:n radio-ohjelmassa "The Matt and Jo Show". Samana vuonna Banas esiintyi Broadway-musikaali "Avenue Q:n" kansallisella kiertueella Kate Monsterin ja Lucy the Slutin rooleissa. Vuosina 2010–2011 hän näytteli australialaisessa televisiosarjassa "Onnenkantamoinen" ("Winners & Losers").
Banas julkaisi vuonna 2003 singlen ”Kissin’ the Wind”, joka sijoittui parhaimmillaan ARIA:n singlelistan kolmenkymmenen parhaan joukkoon.
Banas on tällä hetkellä yksi kolmesta Proactiv Solutionin mainoskasvosta Australiassa ja Uudessa-Seelannissa.
Michala näytteli "Kadonneet pojat" -sarjassa taikakaupan omistajaa "Phoebe Hartleytä".
José Salomón Rondón
José Salomón Rondón Giménez (s. 16. syyskuuta 1989 Caracas, Venezuela) on venezuelainen jalkapalloilija. Hän edustaa englantilaista Newcastle Unitedia lainassa West Bromwich Albionista ja on pelipaikaltaan hyökkääjä.
Rondón siirtyi kesällä 2008 kotimaastaan espanjalaisseura Las Palmasiin kolmivuotisella sopimuksella. Hänet esiteltiin virallisesti joukkueen pelaajana 10. elokuuta 2008 ja vajaa viikkoa myöhemmin hän pelasi ensimmäisen ottelunsa ystävyysottelussa Barcelonan reservijoukkuetta vastaan.
Siirossa ilmenneiden ongelmien johdosta hän pelasi ensimmäisen virallisen ottelunsa joukkueessa vasta 4. lokakuuta 2008 Deportivo Alavésia vastaan. Hän pelasi kanarialaisseurassa kahden viettämänsä kauden aikana yhteensä 46 ottelua ja teki niissä 10 maalia.
19. heinäkuuta 2010 Rondón siirtyi Málagaan 3,5 miljoonan euron siirtokorvauksella.
8. elokuuta 2015 West Bromwich ilmoitti ostaneensa Rondónin 12 miljoonalla punnalla. Rondónin sopimus on neljävuotinen. Kaudella 2018-19 Rondón on lainassa Newcastle Unitedissa.
Oblivion (albumi)
Oblivion on Todd Rundgrenin johtaman yhdysvaltalaisen Utopia-yhtyeen studioalbumi vuodelta 1983.
Levyn ovat tuottaneet ja äänittäneet Todd Rundgren ja Utopia. Miksauksen on tehnyt Rundgren Utopia Sound –studioilla. Masteroinnin on tehnyt Sterling Sound –yhtiössä Greg Calbi.
Levykannen on suunnitellut John Wagman ja takakannen valokuvan ottanut Rob. G. Hansen. Valokuva ja etukannessa oleva levyn nimi on tehty kohokuviona taustan värisenä.
Yhtyeen managerina on toiminut Eric Gardner. Lisätietoja on saanut osoitteesta The Utopia Foundation 132 Nassau St. Suite 212, N.Y., N.Y. 10038.
Julkaisija on Neo Utopian Laboratories, Ltd. levymerkillä Passport Records / Utopia Records sarjatunnuksella PB 6029. Markkinoinnista on huolehtinut Jem Records, Inc.
Kaikki kappaleet ovat Utopian tekemiä.
A-puoli
B-puoli
Kappaleiden tekijänoikeudet omistavat Unearthly Music ja Fiction Music (BMI) sekä Terrestrial Music ja Fourth Floor Music (ASCAP).Kasim Sulton esiintyy EMI American Recordsin luvalla.
Charles Pic
Charles Pic (s. 15. helmikuuta 1990 Montélimar, Drôme, Ranska) on ranskalainen rata-autoilija.
Pic kilpaili vuosina 2010–2011 GP2-sarjassa, parhaana sijoituksena MM-sarjan neljässija. Pic teki debyyttinsä Formula 1:ssä kaudella kilpaillen Marussia-tallissa. Kaudella hän kilpaili Caterhamilla. Hän on ajanut eniten kilpailuja niistä kuljettajista, jotka eivät ole ajaneet F1-urallaan kertaakaan kilpailussa kymmenen joukkoon.
Pic ajoi kaudella 2014–2015 Formula E -sähköautosarjassa China Racing -tallissa, sekä toimi kaudella Formula 1 -sarjassa testi- ja varakuljettajan roolissa Lotus-tallissa.
Entinen ranskalainen F1-kuljettaja Olivier Panis toimii Picin managerina. Hänen nuorempi veljensä Arthur Pic on myös moottoriurheilija.
Pic kilpaili Formula Renault -sarjoissa vuosina 2006–2009. Vuonna 2007 Pic sijoittui Eurocup Formula Renault -sarjassa loppupisteissä kolmanneksi. Vuonna 2008 Pic ajoi Formula Renault 3.5 -sarjassa sijoittuen ensimmäisellä kaudellaan sarjan kuudenneksi. Vuonna 2009 Pic jatkoi sarjassa ja sijoittui loppupisteissä kolmanneksi.
Pic siirtyi GP2-sarjaan Arden International -talliin vuonna 2010. Hän voitti kauden ensimmäisen lähdön Espanjassa. Saksassa Pic ajoi paalulle ja sijoittui kilpailussa kolmanneksi. Hän oli lopulta pisteissä kymmenes.
Pic jatkoi kaudella 2011 GP2-sarjassa Barwa Addax Teamin kuljettajana. Hän voitti kauden aikana kaksi kilpailua, ensin Espanjassa, sekä myöhemmin Monacon sprinttikilpailun. Pic sijoittui sarjan neljänneksi 52 pisteellään.
Pic kilpaili myös Aasian GP2 -sarjassa kaudella 2009–2010 voittaen yhden kilpailun.
Pic debytoi vuonna 2012 Formula 1:ssä tehtyään sopimuksen Marussia-tallin kanssa, jonka myötä hän korvasi Jérôme d’Ambrosion. Pic aloitti uransa jäämällä Australian GP:n aika-ajoissa viimeiseksi mukaan pääseväksi kuljettajaksi. Hän kuitenkin nousi yhden sijan Sergio Pérezin saaman lähtöruuturangaistuksen jälkeen. Kilpailussa hän oli maalissa 15:s. Malesiassa Pic oli 20:s. Kauden päättävässä Brasilian kilpailussa Pic oli 12:s, joka oli samalla hänen kauden paras sijoituksensa.
Kaudelle Pic siirtyi Caterhamin kilpakuljettajaksi monivuotisella sopimuksella. Hän ei onnistunut saamaan toisellakaan F1-kaudellaan pisteitä, vaan hänen parhaaksi sijoituksekseen jäi Malesiassa ja Koreassa ajetut 14:nnet sijat. Lopputuloksissa hän oli kahdeskymmenes.
Picillä oli sopimus Caterhamin kanssa myös kaudesta 2014, mutta tammikuussa 2014 talli ilmoitti sopimuksen puretuksi. Lopulta hän pääsi sopimukseen testi- ja varakuljettajan paikasta Lotuksen kanssa.
Pic ajoi kaudella 2014–2015 Formula E -sarjassa. Hän ajoi kauden ensimmäisessä osakilpailussa Kiinassa Andretti Autosport -tallissa neljänneksi jatkamatta tallissa sen jälkeen. Pic palasi sarjan viidenteen osakilpailuun Miamiin vaihtaen China Racing -talliin. Hän ajoi neljä kilpailua sijoittuen parhaimmillaan Monacon kilpailussa kahdeksanneksi.
Johanna Parikka Altenstedt
Johanna Parikka Altenstedt (s. 1963 Espoo) on toimittaja ja kirjailija. Hän on myös toiminut Aamulehden ja Iltalehden kirjeenvaihtajana Ruotsissa, sekä YLE:n ja Ruotsin radion palveluksessa. Hän asuu tällä hetkellä Ruotsissa.
Parikka Altenstedt on vuodesta 1993 tutkinut operaatio Stella Polarista ja julkaisi aiheesta kirjan Ruotsissa ruotsiksi 2009 "Operation Stella Polaris, signalspanare på flykt". Kirja on määrä julkaista WSOY Docendolla syksyllä 2010 suomeksi nimellä "Operaatio Stella Polaris, suuri suomalainen vakoilutarina". Operaatio Stella Polaris oli Suomen radiotiedustelun salainen evakuoiminen Ruotsiin syyskuussa 1944 Neuvostoliiton miehityksen pelossa.
Sakari Kuosmanen (albumi)
Sakari Kuosmanen on laulaja-lauluntekijän ja näyttelijän nimikkoalbumi ja ensimmäinen studioalbumi vuodelta 1985. Levyn on julkaissut Polarvox Oy levymerkillään Amulet tunnuksella WISH 10.
Äänityksen ja miksauksen on tehnyt Markku Törrönen paitsi kappaleen ”Rakkauden haudalla” osalta T.T. Oksala. Studiona on ollut Finnvox ja tuottajana artisti itse.
Kansikuvat on ottanut Stefan Bremer.
Levypussiin painettujen sanojen kopiointioikeuden omistaa Polarmusic Oy paitsi kappaleen "Rakkauden haudalla" osalta Bluesway.
Shades of a Blue Orphanage (albumi)
Shades of a Blue Orphanage on Dublinissa perustetun Thin Lizzy -yhtyeen toinen studioalbumi vuodelta 1972. Levyn on julkaissut Decca-levy-yhtiö sarjatunnuksella TXS 108. Albumi ei saanut suurempaa kaupallista menestystä. Musiikillisesti albumi on kelttiläisvaikutteista rockia ja Phil Lynottin sanoitukset käsittelevät ihmisiä ja tapahtumia Dublinissa Irlannissa.
Albumin tuotti Nick Tauber. Se äänitettiin Lontoon Wembleyssä De Lane Lea -musiikkikeskuksessa. Levykannen valokuvat yhtyeestä on ottanut Roy Esmond ja kansikuvan toimittaja on The Radio Times Hulton Picture Library. Albumin nimen mukaisesti kannen sininen värisävy vaihtelee. Kannen on tehnyt Englannissa Robert Stace.
Takakannen valokuvassa yhtyeen jäsenet ovat kävelyllä St. Stephens Greenissä 10. tammikuuta 1972. Albumissa on avautuvat kannet, ja sisäkannessa on nimikappaleen sanat sekä takakannesta hieman poikkeava yhtyeen valokuva. Albumin nimi on kombinaatio yhtyeen jäsenten aiemmista yhtyeistä Shades of Blue ja Orphanage.
A-puoliB-puoli
Tales of Mystery and Imagination (albumi)
Tales of Mystery and Imagination on The Alan Parsons Project –yhtyeen teema-albumi vuodelta 1976. Idea albumin teosta Edgar Allan Poen tuotannosta on lähtöisin levyllä esiintyvältä Eric Woolfsonilta. Albumin sisäkannessa on Poen elämäkertatietoja.
Levyn on julkaissut 20th Century (Fox) Records sarjanumerolla 6370 243. Levy on äänitetty ja miksattu Lontoossa Abbey Road –studioilla heinäkuun 1975 ja tammikuun 1976 välillä.
Levyn on tuottanut ja äänittänyt Alan Parsons ja vastaavana tuottajana on Eric Woolfson. Orkesterin ja kuoron osuudet on sovittanut ja johtanut Andrew Powell. Näistä kolmesta on myös oma esittelynsä.
Apulaisäänittäjät ovat Pat Stapley ja Chris Blair. Masteroinnin on tehnyt Doug Sax Hollywoodissa Mastering Labissa. Teknisinä konsultteina ovat olleet Keith O. Johnson ja Gordon Parry. Orkesterin asioidenhoitajana on ollut David Katz.
Erityiskiitoksissa on mainittu Russ Regan, Bob Britton, Bob Howes ja Ken Townsend.
Levykannen tekoon ovat osallistuneet Hipgnosis ja Hardie sekä Colin Elgie. Valokuvaajina ovat olleet Storm Thorgerson, Aubrey Powell, Peter Christopherson ja Sam Emerson.
Kappaleiden tekijät ovat (Woolfson / Parsons) paitsi B-puolen avauskappaleen osalta (Woolfson / Parsons / Powell). Kumpikin levypuoli alkaa instrumentaalikappaleella.
A-puoliB-puoliKappaleella "The Raven" käytetyn Harmony Vocoderin keksijä ja rakentaja on EMI Central Research Laboratories ja se on ollut käytettävissä pelkästään Abbey Road –studioilla.
Avautuvan levykannen sisällä on kahdeksan sivun lehtiö, jossa on valokuvia ja laulujen sanat sekä niihin liitetyt otteet vastaavasta Edgar Allan Poen tekstistä. Kopiointioikeuden omistaa Woolfsongs Limited ja julkaisija on sen lisäksi Fox Fanfare Music Inc.Seuraavat muusikot esiintyvät levy-yhtiönsä suosiollisella luvalla:
Crazy Eyes
Crazy Eyes on yhdysvaltalaisen country rock -yhtye Pocon studioalbumi vuodelta 1973. Levy on ilmestynyt CBS:n Embassy-merkillä sarjatunnuksella EMB 31200. Levy on julkaistu aikaisemmin tunnuksella EPC 65631.
A-puoliKappaleen "Brass Buttons" julkaisijayhtiö on Dramatis Music Corp. ja muiden Poco Publishing.
B-puoliKappaleen "Crazy Eyes" ovat sovittaneet Bob Ezrin ja Alan McMillan. Julkaisijayhtiö on Little Dickens Music Publishers.
Kappaleen "Magnolia" jousi- ja puhallinsovituksen on tehnyt Ben McPeek. Julkaisijayhtiö on Moss-Rose Pub., Inc.
Kappaleen "Let's Dance Tonight" julkaisijayhtiö on Poco Publishing.
Fred Couples
Frederick Steven Couples (s. 3. lokakuuta 1959 Seattle, Washington) on yhdysvaltalainen golfaaja.
Italialaiset sukujuuret omaava Couples vietti lapsuutensa Seattlessa. Hän toimi paikallisen golfaajan caddiena, samalla tutustuen lajiin. Palkaksi työstään hän sai pelaajalta ensimmäisen mailasettinsä. Tämän jälkeen nuori Couples nousi asuinalueensa junioripelaajien kärkeen.
Couples siirtyi ammattilaiseksi 1980. Hän nousi ensimmäisenä yhdysvaltalaisena maailmanlistan kärkipaikalle ja yhdeksi kaikkien aikojen suosituimmaksi golfaajaksi.
Fred Couples on saavuttanut urallaan 49 ammattilaisvoittoa, joista kirkkaimpana The Masters Tournamentin voitto 1992. Samana vuonna hän voitti PGA Tourin rahalistan. Hän on ollut PGA Tourin vuoden pelaaja vuosina 1991 ja 1992. Kaikkien aikojen PGA-rahalistalla hän on sijalla 19 (2010). Vuonna 2010 hän sijoittui kuudenneksi The Mastersissa 50-vuotiaana.
Alligaattori 2: Mutantti
Alligaattori 2: Mutantti () on vuonna 1991 tehty kauhuelokuva. Se on jatkoa vuonna 1980 valmistuneelle Alligaattori-elokuvalle.
Siperianhernepensas
Siperianhernepensas ("Caragana arborescens") on hernepensaiden ("Caragana") sukuun kuuluva laji, joka on kotoisin Aasiasta. Sitä käytetään koristepensaana.
Siperianhernepensas kasvaa alkuperäisenä Aasian keskiosissa. Kasvupaikkoja ovat hiekkaiset ja soraiset jokirannat, rotkolaaksojen seinämät sekä kuivat ja harvat metsät. Laji on joskus viljelykarkulainen.
Siperianhernepensas kasvaa 2–6 metriä korkeaksi pystyhaaraiseksi pensaaksi. Se on kesävihanta. Oksat ovat harmaanvihreät ja piikkiset. Lehdet ovat parilehdykkäisiä, lehtilavassa on 8–12 lehdykkää. Lehdykät ovat 10–30 mm pitkiä, soikeita, kärjestä ja tyvestä lyhytsuippuisia tai melkein pyöreitä ja otakärkisiä. Kukinta-aika on touko–kesäkuussa (heinäkuussa). Kukat ovat yksittäin tai 2–4 yhdessä. Kukkaperä on noin kaksi kertaa kukan pituinen. Teriö on 20 mm:n mittainen ja keltainen. Hedelmä on 3–6 cm pitkä, suippokärkinen ja monisiemeninen palko.
Siperianhernepensasta käytetään koristepensaana aita- ja suojapensaana joko leikattuna tai vapaasti kasvavana. Lajikkeita käytetään yksittäispensaana.
Suomessa siperianhernepensas on aitaorapihlajan jälkeen eniten käytetty pensasaitakasvi leikatuissa pensasaidoissa. Se menestyy vyöhykkeillä I–VII (VIII). Lajikkeet eivät ole yhtä kestäviä kuin laji. Uusiin versoihin ilmaantuu usein apilanhärmää ("Erysiphe trifolii").
Yhdystie 2824
Yhdystie 2824 on yhdystie Tammelan ja Lopen kuntien alueella Kanta-Hämeessä.
Tie alkaa valtatien 2 ja yhdystien 2802 risteyksestä Tammelasta ja päättyy kantatielle 54 Lopella. Tammelan Portaassa tiestä erkanee yhdystie 2825 Pusulan Kärkölän suuntaan etelään ja tiehen yhtyy Saaren kansanpuiston halki kulkeva yhdystie 2823 pohjoisesta Tammelan kirkonkylän suunnasta. Lopen Pernunnummen pohjoispuolella tiehen yhtyy pohjoisesta Rengon suunnasta yhdystie 2831.
Valtatieltä 2 yhdystien 2831 risteykseen tie, samoin kuin valtatielle 2 päättyvä yhdystie 2802, on osa valtakunnalliseksi matkailutieksi ja valtakunnallisesti merkittäväksi rakennetuksi kulttuuriympäristöksi nimetyn historiallisen Hämeen Härkätien reittiä, joka jatkuu edelleen yhdystietä 2831 Rengon suuntaan. Osoitenimenä tiellä on Tammelassa "Härkätie" ja Lopella "Vojakkalantie".
Ennen nykyisen valtatien 10 rakentamista 1960-luvun alussa tien Hämeen Härkätiehen kuuluva osuus oli osa silloista valtatietä 10.
Väinö Viitasalo
Väinö Viitasalo (8. helmikuuta 1925, Ullava – 31. tammikuuta 2005, Saarijärvi) oli kuoronjohtaja ja kanttori. Hän toimi kanttorina muun muassa Kuopion tuomiokirkkoseurakunnassa, Joensuun seurakunnassa ja vuodesta 1978 Saarijärven seurakunnassa. Hän toimi kanttorin viran ohella musiikinopettajana muun muassa Joensuun normaalilyseossa ja Kuopion Puijon lukiossa.
Viitasalo oli Ullavan kuvataiteen ja musiikin viikon pitkäaikainen taiteellinen johtaja. Hän toimi Suomen Kirkkokuoroliiton puheenjohtajana 1975–88, valtakunnallisten kirkkolaulujuhlien keskustoimikunnan sihteerinä ja puheenjohtajana sekä Kanttori-urkuriliiton hallituksen jäsenenä.
Vuonna 1986 Viitasalolle myönnettiin musiikkineuvoksen arvonimi. Kirkon musiikkipalkinnon hän sai 1988.
Pianisti Marita Viitasalo-Pohjola ja huilutaiteilija Eeva Viitasalo-Korolainen ovat Väinö Viitasalon tyttäriä.
Formamidi
Formamidi (CHNO) on yksinkertaisin amideista ja sitä voidaan pitää metaanihapon johdannaisena. Formamidia käytetään pääasiassa liuottimena ja orgaanisessa synteesissä. Yhdisteestä käytetään myös nimiä metaaniamidi, metaanihappoamidi, muurahaishappoamidi ja karbamialdehydi.
Formamidi on huoneenlämpötilassa kellertävää nestemäistä ainetta. Yhdiste liukenee erittäin helposti veteen ja alkoholiin. Vesiliuoksissa yhdiste hydrolysoituu ammoniumformiaatiksi. Formamidin kiehumispiste on 210,5 celsiusastetta, mutta aine rupeaa hajoamaan jo sitä ennen ammoniakiksi, vedeksi, hiilimonoksidiksi ja vetysyanidiksi.
Teollisesti formamidin valmistetaan ammoniakin ja metaanihapon metyyli- tai etyyliestereistä. Sivutuotteena muodostuu metanolia tai etanolia.
Toinen tapa valmistaa formamidia on hiilimonoksidin ja ammoniakin välinen reaktio korkeassa paineessa.
Formamidia käytetään liuottimena muovien ja muiden polymeerien, kuten nailonin valmistuksessa. Lisäksi se kykenee liuottamaan myös ioniyhdisteitä. Lisäksi yhdistettä käytetään myös valmistettaessa lääkeaineita, kuten penisilliiniä tai dihydrostreptomysiiniä ja teollisuuskemikaaleja kuten muurahaishappoa ja pyridiiniä. Formamidia kuumentamalla 160 °C katalyyttien läsnä ollessa voidaan syntetisoida puriini- ja pyrimidiiniemäksiä, kuten sytosiiniä. Muita käyttökohteita ovat lisäaine hydraulisissa nesteissä ja väriaineissa.
Biokemiassa formamidia käytetään muun muassa nukleiinihappojen hybridisaatiossa, sekvensoinnissa ja DNA:n ja RNA:n denaturoinnissa ennen elektroforeesiä.
Hengitettynä formamidi aiheuttaa pahoinvointia ja jopa tajuttomuuden. Nieltynä yhdiste aiheuttaa mahakipua. Yhdiste aiheuttaa ärsytystä myös silmissä ja iholle joutuessaan. Pitkäaikainen altistuminen yhdisteelle voi aiheuttaa keskushermosto- ja munuaisvaurioita sekä ihottumaa. Formamidin on eläinkokeissa todettu olevan teratogeeninen eli sikiötä vaurioittava.
Formamidia on ehdotettu vaihtoehtoisen biokemian teorioissa veden korvaavaksi liuottimeksi. Formamidin hyviä ominaisuuksia ovat laaja nestemäisen olomuodon lämpötila-alue, suuri pintajännitys, joka mahdollistaa väkevien liuosten muodostumisen ja vettä suurempi dipolimomentti ja dielektrinen vakio. Monet elämällä välttämättömät yhdisteet, joita ovat esimerkiksi ATP ja ADP sekä monet peptidit, hajaantuvat hyvin helposti vesiliuoksissa, mutta eivät formamidiliuoksissa. Formamidia ei kuitenkaan ole tavattu suuria määriä aurinkokunnasta eikä muualtakaan avaruudesta.
Lugna Favoriter
Lugna Favoriter on ruotsalainen kaupallinen radiokanava, joka soittaa rauhallista popmusiikkia. Lugna Favoriter aloitti toimintansa Tukholmassa 19. huhtikuuta 1996 ja se on osa Modern Times Group-mediakonsernia. Se laajensi Göteborgiin vuonna 2002. Myöhemmin taajuusalueita tuli yhä lisää, ja vuonna 2004 Lugna Favoriter sai käyttöönsä lukuisia Ruotsin NRJ:n entisiä taajuuksia NRJ:n vetäytyessä kolmelle suurkaupunkialueelle. Vuonna 2009 Lugna Favoriter puolestaan luovutti taajuuksia saman konsernin RIX FM:lle ja 1. heinäkuuta 2010 alkaen kanavan Tukholman ulkopuolella olevat taajuudet siirtyivät niin ikään samaan konserniin kuuluvalle Bandit Rock-radiokanavalle. Lugna Favoriteriä voi kuunnella enää Tukholmassa taajuudella 104,7 MHz ja muualla internetissä sekä mobiilissa.
Kanavan tunnuslause on "Mer musik, mindre prat", suomennettuna "Enemmän musiikkia, vähemmän puhetta".
Rauman palo
Monien muiden puukaupunkien tavoin Vanha Rauma on palanut lähes kokonaan useaan kertaan. Viimeisin suuri palo oli vuonna 1682. Sen sanotaan saaneensa alkunsa torin laidalla sijainneesta Pungilan talosta. Palon jälkeen kaupungin suurimpia katuja suoristettiin.
Raumalla on ollut merkittäviä paloja ainakin seuraavina vuosina:
Thiago Alcântara
Thiago Alcântara do Nascimento eli Thiago (s. 11. huhtikuuta 1991 San Pietro Vernotico) on brasilialais-espanjalainen jalkapalloilija, pelipaikaltaan keskikenttäpelaaja. Hän edustaa Bundesliigassa pelaavaa Bayern Müncheniä.
Alcântara syntyi Italiassa brasilialaisen isänsä Mazinhon pelatessa ammatikseen jalkapalloa Leccen joukkueessa. Hän aloitti oman uransa brasilialaisessa Flamengossa viisivuotiaana, josta hän siirtyi Espanjaan isänsä mukana. Hän pelasi Espanjassa Urecassa. Hän palasi Flamengoon 10-vuotiaana vuonna 2001, mutta siirtyi jälleen Espanjaan ja FC Barcelonaan vuonna 2005.
Toukokuussa 2009 18-vuotiaana Thiago debytoi Barcelonan edustusjoukkueessa kun hän pääsi kentälle 63. minuutilla Eiður Guðjohnsenin tilalle RCD Mallorcaa vastaan. Helmikuussa 2010 tultuaan kentälle Yaya Tourén tilalle 76. minuutilla, Thiago teki ensimmäisen maalinsa Barcelonalle 4-0-voitossa Racing Santanderia vastaan. Pelattu liigaottelu Santanderia vastaan jäi Thiagon ainoaksi Primera Divisiónissa kaudella 2009–2010. Elokuussa 2010 Thiago oli mukana voittamassa Espanjan supercupia, kun hän pääsi kentälle kaksiosaisen finaalin avausosassa.
Kaudella 2010–2011 Thiago sai enemmän vastuuta edustusjoukkueessa ja pelasi liigassa 12 ottelua, joissa hän teki kaksi maalia. Hän voitti kauden päätteeksi Espanjan pääsarjamestaruuden ja Mestarien liigan, jossa hän istui vaihdossa finaalin.
Heinäkuussa 2013 ilmoitettiin, että Thiago siirtyisi saksalaisen Bayern Münchenin riveihin. Bayernin päävalmentaja Josep Guardiola toimi aiemmin Barcelonan päävalmentaja ja hänen tiedettiin olevan kiinnostunut Thiagon ostamisesta. Siirtosummaksi ilmoitettiin 25 miljoonaa euroa.
Alcântara oli voittamassa Espanjalle alle 17-vuotiaiden Euroopan-mestaruutta vuonna 2008. Hän oli mukana myös alle 19-vuotiaiden EM-kilpailuissa vuonna 2010.
Thiago valittiin Espanjan joukkueeseen vuoden 2011 Alle 21-vuotiaiden EM-kilpailuihin. Hän pelasi turnauksen kaikki ottelut, ja teki finaalissa loppulukemat 2–0 vapaapotkusta, lähes 40 metrin etäisyydeltä maalista. Hänet valittiin loppuottelun ja koko turnauksen parhaaksi pelaajaksi. Hyvien otteiden johdosta Thiago kutsuttiin A-maajoukkueeseen. Ensimmäisen A-maaottelunsa hän pelasi 10. elokuuta 2011 synnyinkaupungissaan Barissa Italiaa vastaan. Espanja hävisi ottelun maalein 1–2.
Alcântaran isä on entinen Brasilian maajoukkuepelaaja ja maailmanmestari Mazinho. Hänen äitinsä Valéria Alcântara on entinen lentopalloilija. Thiagon nuorempi veli, Rafinha, pelaa italialaisessa Inter Milanissa.
Barcelona
Bayern München
Espanja
Georges Vacher de Lapouge
Kreivi Georges Vacher de Lapouge (12. joulukuuta 1854 Neuville-de-Poitou - 20. helmikuuta 1936 Poitiers), oli ranskalainen antropologi.
Vacher de Lapouge toimi silloin kun frenologia oli suurimmillaan, ja oli Arthur de Gobineaun ja Houston Stewart Chamberlainin kanssa aikansa suurimpia arjalaisen rodun ihailijoita. Alussa hän oli asianajaja, mutta muutti uransa luettuaan Charles Darwinia. Vacher de Lapouge oli Ernst Haeckelin ja Alphonse Pyrame de Candollen oppilas.
Vasten Gobineauta Vacher de Lapouge oli antisemiittinen, kuten Gobineau hänen kirjoitukset saivat hyvän vastaanoton Saksassa. Hän näki suuren vaaran rotusekotuksessa. Hänen mukaan kaksi kolmasosaa Euroopan väestöstä oli sekoituksia dolikocefaalien ja brakycefalien välillä. Hän uskoi tulevaisuuden rotusotaan.
Henri de Boulainvilliers
Anne Gabriel Henri Bernard, markiisi de Boulainvilliers (11. lokakuuta 1658 Saint-Saire - 23. tammikuuta 1722 Pariisi), oli ranskalainen historioitsija.
Markiisi de Boulainvilliers ja hänen ystävänsä Nicolas Fréret levittivät 1700-luvun alussa oppia kaksirotuteoriasta, jolla tuli olemaan paikkansa Ranskan politiikan aatehistoriassa. Teoksessa "Historie de l'ancien gouvernement de la France" (1727) tämä oppi on laadittu. Ranskan kansa periytyi sen mukaan kahdesta kansasta: gallo-roomalaisista ja frankeista. Talonmiehet ja porvarit olivat niitä ensimmäisiä ja aristokraatit frankeja.
Boulainvilliers aatteet omaksui m.m. Montesquieu ja se on myös Arthur de Gobineaun opin pilari. Kansa muodostuu tämän opin mukaan aina kahdesta elementistä: valloittajat ja valloitetut, voittajat ja häviäjät.
Charles Edward
Charles Edward (19. heinäkuuta 1884 – 6. maaliskuuta 1954) oli englantilainen prinssi, Saksi-Coburg-Gothan herttua ja Albanyn kreivi sekä Saksi-Coburg-Gothan suvun päämies vuosina 1900–1950.
Charles Edward oli kuningatar Victorian pojanpoika. Hän peri 14-vuotiaana sedältään Alfredilta saksalaisen Saksi-Coburg-Gothan herttuakunnan herttuan arvonimen ja joutui muuttamaan vasten tahtoaan Saksaan. Siellä nuori prinssi sopeutui paikalliseen yläluokkaiseen elämäntapaan ja piireihin. Hänen asemansa Saksan armeijan upseerina ensimmäisessä maailmansodassa johti brittiläisten titteleiden riisumiseen vuonna 1919. Hän menetti valtansa herttuakunnassaan Saksan vuoden 1918 vallankumouksen seurauksena.
Charles Edward liittyi Saksan kansallissosialistiseen työväenpuolueeseen. Toisen maailmansodan jälkeen liittoutuneet määräsivät natsimieliselle prinssille valtavat sakot ja neuvostojoukot takavarikoivat suuren osan hänen maistaan. Karkotettuna hän katsoi vuonna 1953 saksalaisen elokuvateatterin valkokankaalta, miten hänen siskonsa ja muut sukulaisensa juhlivat hänen serkkunsa Yrjö V:n pojantyttären Elisabetin kruunaamista Englannin kuningattareksi. Charles Edward oli Ruotsin kuninkaan Kaarle XVI Kustaan isoisä.
Charles Edwardin vanhin tytär oli Ruotsin prinsessa Sibylla, kuningas Kaarle XVI Kustaan äiti.
Charles Edwardin nuorin tytär prinsessa Carolinen (22. kesäkuuta 1912 - 5. syyskuuta 1983) avioitui kolmesti. Ensimmäisen puoliso oli 14. joulukuuta 1931 Kreivi Friedrich Wolfgang Otto von Castell-Rüdenhausen (27. kesäkuuta 1906 – 11. kesäkuuta 1940). Yksi parin pojista avioitui suomalisen kanssa, joten suku siirtyi Suomeen,
Gina Carano
Gina Joy Carano (s. 16. huhtikuuta 1982) on yhdysvaltalainen näyttelijä ja entinen vapaaottelija. Carano nähtiin Yhdysvaltojen American Gladiators -ohjelmassa "Crush"-nimisenä hahmona vuoden 2008 tuotantokaudella. Gina Caranoa on pidetty naisten vapaaottelun kasvona.
Carano oli rankattu maailman 3. naisten vapaaottelun raskaimmassa sarjassa.
Carano syntyi Dallas Countyssa, Teksasin osavaltiossa 16.4.1982 ja oli keskimmäinen lapsi kolmen tyttäreen perheessä. Kouluaikoina hän pelasi aktiivisesti mm. kori- ja lentopalloa aina liittovaltiotasolle saakka. Yliopistossa hän opiskeli tutkinnon psykologiassa.
Caranon ammattilaisura käynnistyi ensin Muay Thain, eli thainyrkkeilyn parissa. Saavutettuaan thainyrkkeilyssä ottelutilaston 12-1-1, Caranolle tarjottiin mahdollisuutta osallistua Nevadan ensimmäiseen viralliseen naisten vapaaotteluun ikinä. Hän otteli Las Vegasissa Rosi Sextonia vastaan ja tyrmäsi vastustajan toisessa erässä. Tämän jälkeen Carano voitti ottelut Elaina Maxwellia, Julie Kedzietä, Tonya Evingeria, Kaitlin Youngia, Kelly Koboldia vastaan.
Caranon vapaaottelu-uran ensimmäinen tappio tuli elokuussa 2009 titteliottelussa Brasilian Christiane "Cyborg" Santosia vastaan. Ainoastaan uran ensimmäisen ottelunsa hävinnyt ja tämän jälkeen yhdeksän suoraa voittoa ottanut Santos voitti ottelun ensimmäisen erän lopussa tuomarin keskeytyksellä.
Helmikuussa 2011 Carano ilmoitti palaavansa lajiin, jonka jätti taakseen täysin puoleksitoista vuodeksi, hävittyään ensi kertaa urallaan lajia nyt dominoivalle Christiane Santokselle. Tällä välin Carano on osallistunut Haywire-nimisen elokuvan tekoon, jossa näyttelee roolihenkilöä nimeltä Mallory Kane. 
Ginan ex-poikaystävä on Kevin Ross, Muay Thai ammattilaisottelija, jonka kautta Gina tutustui Muay Thaihin.
Sønder Felding
Sønder Felding on kaupunki Keski-Jyllannissa Tanskassa. Sen arvioitu asukasluku oli vuoden 2011 alussa 1 540. Sønder Feldingin pinta-ala on 1 323,5 neliökilometriä ja se kuuluu Herningin kuntaan. Entinen yleisurheilija ja Kansainvälisen olympiakomitean jäsen Niels Holst-Sørensen on syntynyt Sønder Feldingissä.
1001 Gaussia
1001 Gaussia on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi S. Belyavskij vuonna 1923. Asteroidi sai nimensä matemaatikko Carl Friedrich Gaussin mukaan, joka oli esimerkiksi laskenut Cereksen ja Pallaksen radat. Ennen nimeämistään kohde tunnettiin tunnuksella 1923 OA.
Københavns Idræts Forening
Københavns Idræts Forening on yleisurheiluseura Kööpenhaminasta, Tanskasta. Seura perustettiin vuonna 1892 nimellä "Københavns Fodsports-Forening", mutta se muutti nimensä nykyiseksi jo vuonna 1914. Københavns Idræts Forening on Tanskan vanhin yleisurheiluseura ja käyttää kotistadioninaan Østerbro Stadionia.
Seura on menestynyt sekä kansallisella että kansainvälisellä tasolla. 37 sen edustajaa on kilpaillut olympialaisissa ja esimerkiksi 800 metrin juoksun maailmanennätysmies Wilson Kipketer edusti seuraa. Københavns Idræts Foreningilla on seuroista toiseksi eniten Tanskan-mestareita, enemmän on vain Spartalla.
Hernepensaat
Hernepensaat ("Caragana") on hernekasvien ("Fabaceae") heimoon kuuluva suku.
Hernepensaat ovat kesävihantia yksikotisia pensaita, jotka ovat toisinaan piikkisiä. Lehdet sijaitsevat kierteisesti. Lehdet ovat parilehdykkäisiä ja tasaparisia. Lehtien keskiranka on tavallisesti otaan päättyvä. Lehdykät ovat ehytlaitaisia. Kaksineuvoiset kukat sijaitsevat lehtihangoissa yksittäin tai 2–4 yhdessä. Verhiö on kellomainen ja teriö perhomainen ja keltainen. Hedelmä on pitkä ja kapea palko.
Miesten Superpesiksen kausi 1992
Kausi 1992 oli kolmas Superpesiksen kausi. Miesten mestaruuden voitti Sotkamon Jymy.
Normaalien sarjapisteiden lisäksi jaettiin myös jokeripisteitä.
Vaasan Maila putosi suoraan sarjasta. Tilalle nousi ykköspesiksen voittaja Muhoksen Pallo-Salamat.
Urheilulehden arvopelaajat: Riikka Nieminen ja Vesa Mikkola.
Uinti kesäolympialaisissa 1984
Vuoden 1984 kesäolympialaisten uinti järjestettiin 29. heinäkuuta – 4. elokuuta 1984 Los Angeles'ssa. Tämä oli 20. kerta kun laji oli mukana olympialaisten ohjelmassa. Uinti järjestettiin miehille ja naisille. Mukana oli 494 osanottajaa 67 eri maasta. Tapahtumia oli 29, 15 miehille ja 14 naisille. Uintikilpailut pidettiin McDonald's Olympic Swim Stadium'ssa, Etelä-Kalifornian yliopistolla. Parhaiten menestyi Yhdysvallat 21 kullallaan ja 13 hopeallaan. Miesten uinneissa tehtiin useita maailmanennätyksiä ja naisten uinneissa muutamia olympiaennätyksiä.